June 19, 2012 August 21, 2018 Leslie Stahlhut
A skein of Kraemer Yarns Tatamy Tweed worsted has me seeing purple
DIY, Ruminations crochet, crochet headband, purple Matlosana verloor Blou Druppel-status
Die Matlosana-munisipaliteit het sy Blou Druppel-status weens sy swak watergehalte verloor. Dit blyk uit die jongste Blou Druppel-verslag vir 2016, sê Michal Groenewald, VF Plus-raadslid vir Matlosana.
Luidens die verslag het Matlosana nie daarin geslaag om te voldoen aan die vereiste standaard vir drinkwater nie en kon hy slegs ŉ puntetelling van 77.29% behaal in vergelyking met die 95.35% in 2012 en 95.38% in 2011.
Midvaal Water wat Matlosana se water voorsien, het wel sy Blou Druppel-status behou met ŉ uitsonderlike puntetelling van 98% wat die hoogste in die land is, sê Groenewald.
“Die swak puntetelling van die Matlosana-munisipaliteit is weens die swak instandhouding van die waterinfrastruktuur en ŉ tekort aan chloor-toediening in die waterstelsel. Daar bestaan geen twyfel nie dat dit ŉ gesondheidsrisiko inhou.
“Aspekte wat die kwaliteit van die water verder negatief beïnvloed, is die groot aantal pype wat gebars is vanweë swak instandhouding. Die verslag meld ook dat daar kennis geneem moet word van die teenwoordigheid van E. coli en sediment wat die water troebel maak.
“Die departement van water en sanitasie vereis dat die munisipaliteit die inwoners moet inlig aangaande hul waterstatus en redes moet verskaf waarom die Blou Druppel-status verloor is. Die werklikheid is dat hierdie probleme oor ŉ lang tydperk ontstaan het.
“Die VF Plus gaan voorstel dat die direkteur en assistent-direkteur van die departement afgedank moet word weens hierdie swak prestasie,” het Groenewald gesê.
Sel: 079 409 8342